Olimpiade Musim Dingin 2014

Olimpiade Musim Dingin 2014, sacaro rasmi banamo XXII Olympic Winter Games, atau Olimpiade Musim Dingin ka-22, adolah ajang Olimpiade Musim Dingin nan digelar di Sochi, Rusia, pado tanggal 7 sampai 23 Februari 2014. 98 patandiangan dalam 15 cabang olahraga musim dingin dipatandiangan dalam ajang iko. Olimpiade dan Paralimpiade Musim Dingin 2014 dikalola dek Komite Panyalanggaro Sochi 2014. Sochi tapiliah sabagai kota panyalanggaro pado tanggal 4 Juli 2007 dalam patamuan Komite Olimpiade Internasional ka-119 nan digelar di Guatemala City, mangalahkan duo kandidat lainnyo, yakni Salzburg, Austria, dan Pyeongchang, Korea Selatan. Olimpiade Sochi adolah Olimpiade partamo nan tasalanggaro di Rusia sajak pambubaran Uni Soviet pado taun 1991. Patandiangan olahraga dalam Olimpiade Musim Dingin 2014 disalanggarokan di duo tampek; patandiangan olahraga dalam ruangan digelar di kompleks Olympic Park nan dibangun di Imeretin Valley di pasisia Lauik Hitam, sadangkan patandiangan olahraga salju digelar di Krasnaya Polyana. Untuak mampasiapkan ajang iko, panyalanggaro alah malakukan sajumlah pamelokan infrastruktur, tamasuak modernisasi telekomunikasi, tanago listrik, jo transportasi. Anggaran asali untuak mandanoi Olimpiade iko adolah US$12 miliar, namun karano baragam faktor, anggaran mambangkak manjadi US$51 miliar labiah, sahinggo manjadikan Olimpiade Musim Dingin 2014 sabagai Olimpiade tamaha dalam sajarah. Panyalanggaroan Olimpiade Musim Dingin 2014 didahului dek sajumlah kontroversi, tamasuak dugaan korupsi nan mambuek gadangnyo biayo nan dialami, sarato adonyo protes dari para pamimpin asiang dan atlet sahubuangan jo palakuan Rusia tahadok hak-hak LGBT dalam panyalanggaroan Olimpiade. Caliak juo Olimpiade Remaja Musim Paneh 2014 Olimpiade Rujuakan Pautan lua Situs web resmi (Rusia) (Inggirih) (Parancih) Sochi 2014 IOC Page International Olympic Committee Olimpstroy state corporation Archived 2011-06-09 di Wayback Machine. Galina Masterova Sochi: an Olympic makeover Archived 2012-07-11 di Wayback Machine. Russia Now, 23 February 2010 Sochi (Satellite Image) (Latitude: 43.404 Longitude: 39.953) Google Maps English-Russian translating & explanatory Glossary of Olympic and Paralympic winter sports This is the first attempt of the modern winter sports vocabulary synthesizing. It has been prepared by the Organizing Committee 'Sochi 2014' Language Services Department. Open Directory Project: Sochi 2014 Archived 2014-01-17 di Wayback Machine. Directory of links for the games. Days left until the next Olympic Games | The Olympic Games Countdown | 2012 | Sochi 2014 | Rio 2016 | PyeongChang 2018 | Tokyo 2020 Archived 2022-04-28 di Wayback Machine.